paragraph_text: Leda, drama Miroslava Krleže u četiri čina. S dramama Gospoda Glembajevi i U agoniji čini ciklus o Glembajevima. Prvi put je tiskana u Zagrebu 1932. u knjizi "Glembajevi", a neki dijelovi su ranije objavljeni u časopisima. Prizor između veleindustrijalca Klanfara i njegove žene Melite objavljen je 1929., a prizor između Klare i Olivera Urbana 1930. "Leda" je prvi put izvedena 12. travnja 1930. u Hrvatskom narodnom kazalištu u Zagrebu u režiji Ive Raića Lonjskog, koji je igrao i ulogu Aurela.<ref>LZMK, Krležijana, Raić-Lonjski, Ivo (pristupljeno 15. siječnja 2018.) Od 1945. Leda ima podnaslov "komedija jedne karnevalske noći".